รอบรั้วอสังหาฯ
รอบรั้วอสังหาฯ หนังสือพิมพ์โพสต์ทูเดย์ นายเฉลียงยังคงปักหลักรายงานความเคลื่อนไหวในแวดวงธุรกิจอสังหาริมทรัพย์เหมือนเช่นเคย
21 ส.ค. 2555

โดย...นานยเฉลียง
รอบรั้วอสังหาฯ หนังสือพิมพ์โพสต์ทูเดย์ นายเฉลียงยังคงปักหลักรายงานความเคลื่อนไหวในแวดวงธุรกิจอสังหาริมทรัพย์เหมือนเช่นเคย 




...อธิป พีชานนท์ ในฐานะประธานคณะนักศึกษาวิทยาลัยป้องกันราชอาณาจักรรุ่นปี 2552 หรือ วปอ. จัดโครงการประกวดอนุรักษ์พระเครื่อง พระบูชา และเหรียญคณาจารย์ขึ้น เพื่อนำรายได้มาสมทบทุนทำประโยชน์เพื่อสังคมของรุ่น ระหว่างวันที่ 22-23 ก.ย 2555 ที่ไบเทคบางนา แม้จะเป็นแม่งานจัดแสดงพระเครื่อง แต่โดยส่วนตัว อธิป มีพระเครื่ององค์เดียวที่ได้จากคุณพ่อมาตั้งแต่เด็ก คือพระสมเด็จเจ้าคุณนรฯ วัดเทพศิรินทร์ พิมพ์ใบโพธิ์
...งานรับสร้างบ้าน 2012 ที่จะจัดขึ้นในระหว่างวันที่ 23-26 ส.ค.นี้ ที่ห้องเพลนารี ฮอลล์ ศูนย์การประชุมแห่งชาติสิริกิติ์ สมาคมธุรกิจรับสร้างบ้าน มีหนังสือแบบบ้านดีๆ News Home Builder Vol. 6 มาแจกให้แฟนๆ โพสต์ทูเดย์ แบบฟรีๆ เพียง 20 คนแรกที่โทรไปที่ 02-937-4518-9 ต่อ 44 ติดต่อคุณอุทัยวรรณ ชูชื่น ใครโทรก่อนได้สิทธิก่อน และสามารถรับหนังสือได้ที่บูธสมาคมในวันงาน
...โฮมโปร จัดโครงการกิจกรรมเพื่อสังคม สร้างห้องน้ำให้โรงเรียน ในโครงการห้องน้ำของหนู โดยลูกค้าสามารถร่วมบริจาคแต้มโฮมการ์ดเท่าไหร่ก็ตาม โฮมโปรจะสมทบทุนอีกตามยอดที่บริจาคและลูกค้าบริจาคแต้มโฮมการ์ดที่แสดงความจำนง 40 คนแรก มีสิทธิได้ร่วมแคมเปญ กิน ลม ชม ส้วมใหม่ (ของหนู) ที่ จ.ราชบุรี ในวันที่ 1 พ.ย.นี้